నిషాన్ మదుష్కా

కొత్తసింఘక్కరగే నిషాన్ మదుష్క ఫెర్నాండో, శ్రీలంక క్రికెట్ ఆటగాడు. 2018 ఏప్రిల్ లో 2018 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో ఎంపికయ్యాడు. 2018 మే 2న 2018 సూపర్ ప్రావిన్షియల్ వన్ డే టోర్నమెంట్‌లో దంబుల్లా తరపున తన లిస్ట్ ఎ క్రికెట్ లోకి అరంగేట్రం చేసాడు. లిస్ట్ ఎ అరంగేట్రం కంటే ముందు 2018 అండర్-19 క్రికెట్ ప్రపంచ కప్ కోసం శ్రీలంక జట్టులో ఎంపికయ్యాడు.

జననం 
కొత్తసింఘక్కరగే నిషాన్ మదుష్క ఫెర్నాండో 1999, సెప్టెంబరు 10న శ్రీలంకలోని మొరటువాలో జన్మించాడు.

క్రికెట్ రంగం 
2018 ఆగస్టులో 2018 ఎస్ఎల్సీ టీ20 లీగ్‌లో గాల్లె జట్టులో ఎంపికయ్యాడు.  2018  ఆగస్టు 25న గాలే తరపున తన ట్వంటీ20 క్రికెట్ లోకి అరంగేట్రం చేసాడు. 2018 డిసెంబరులో 2018 ఏసీసీ ఎమర్జింగ్ టీమ్స్ ఆసియా కప్ కోసం శ్రీలంక జట్టులో ఎంపికయ్యాడు. 2019 జనవరి 11న 2018–19 ప్రీమియర్ లీగ్ టోర్నమెంట్‌లో కోల్ట్స్ క్రికెట్ క్లబ్ తరపున ఫస్ట్-క్లాస్ క్రికెట్ లోకి అరంగేట్రం చేసాడు.

అంతర్జాతీయ క్రికెట్ 
2023 ఫిబ్రవరిలో న్యూజిలాండ్‌తో జరిగే సిరీస్ కోసం శ్రీలంక టెస్టు జట్టులో మదుష్క ఎంపికయ్యాడు. 2023 మార్చి 17న రెండవ టెస్ట్‌లోకి అరంగేట్రం చేసాడు.

2023 ఏప్రిల్ 27న ఐర్లాండ్‌తో జరిగిన మ్యాచ్‌లో మధుష్క తొలి టెస్టు సెంచరీని నమోదు చేశాడు. తర్వాత దానిని డబుల్ సెంచరీగా మార్చాడు. 339 బంతుల్లో 22 బౌండరీలు, ఒక సిక్స్‌తో 205 పరుగులు చేశాడు. చివరకు శ్రీలంక మ్యాచ్‌తో పాటు సిరీస్‌ను కైవసం చేసుకుంది.

మూలాలు

బాహ్య లింకులు 
 

జీవిస్తున్న ప్రజలు
1999 జననాలు
శ్రీలంక టీ20 క్రికెట్ క్రీడాకారులు
శ్రీలంక వ్యక్తులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు